गुवाहाटी , 5 अक्टबर : राइज्योयाव दावबायारिफोरनि थाखाय हान्था - मेला एबा दावबायनाय बिथिङाव सिबिथाय होग्रा अल आसाम मथर ट्रेन्सपर्ट एससियेसनआ बासनि भाराखौ बांहोनो दाबिजों गाबोन 5 अक्टबरनिफ्राय राइज्योनाङै सिमा गैयै साखा बन्द फोसावदों । बेराफार्से टेन्सपर्ट एससियेसननि बे सिमा गैयै साखा बन्द फोसावनाया थारैनो सरासनस्रा राइजो - राजा एबा दावबायारिफोरा जेंनायाव गोग्लैगोनखौ नुनो मोनहरदों । जायनि थाखाय आसामनि रोगाथाय बिफाननि मन्थ्रि ट्रेन्सपर्ट एससियेसननि बे थांखिखौ बोखारनानै लाफिन्नो खावलायदों । मख'नाय जायोदि , रोगाथाय बिफाननि मन्थ्रिआ राइज्योनाङै साखा बन्द फोसावनायखौ बोखारनानै लाफिन्नो खावलायनायजों लोगोसे फैगौ 6 अक्टबराव बे आयदानि सायाव सावरायनो थाखाय मोनसे मेल जथुमनो ट्रेन्सपर्ट एससियेसनखौ खावलायदों । राइज्योनि रोगाथाय बिफानआ ट्रेन्सपर्ट एससियेसननो गांसे लाइजामआव लिरहरदोंदि , राइज्योनि रोगाथाय मन्थ्रिआ फैगौ 6 अक्टबर , 2020 अक्टखालि बेलासि ब्रै रिंगायाव खानापारायाव थानाय आसाम एडमेनिस्ट्रेटिभ स्टाफ कलेजआव मोनसे मेल हांख्रायनाय जादों । बे मेलयाव आसाम ट्रेन्सपर्ट एससियेसननि जेंना आयदाफोरनि सायाव गेबेङै सावरायनो थि खालामनाय जादों । बेनिखायनो गोजौयाव मख'खानाय अक्ट , सम आरो जायगायाव एससियेसननि बिबानगिरिफोरखौ बाहागो लाफैनो थाखाय खावलायहरनाय जादों । बेजों लोगोसेनो रोगाथाय बिफानआ एससियेसननिफ्राय फोसावनाय 5 अक्टबरनिफ्राय राइज्योनाङै सिमा गैयै साखा बन्द फोसावनायखौबो बोखारना लाफिन्नो लाइजामनि गेजेरजों खावलायहरो । गमामायैनो जुदि राइज्यो रोगाथाय बिफाननि बे खावलायनायखौ आसाम मथर ट्रेन्सपर्ट एससियेसनआ गनायोब्ला राइज्योनि सरासन्त्रा राइजो - राजा एबा दावबायारिफोरा जेंनाजों मोगा - मोगि जानायनिफ्राय रेहाय मोन्नो हागोन । 
साखा बन्द फोसावनायखौ बोखांनानै लाफिन्नो आसाम रोगाथाय बिफानआ खावलायदों